title: Satelite artificial
text: Un satelite ye un obchecto artificial situau en o espacio. Se gosa usar tamién a denominación satelite artificial pa distinguir-lo d'os satelites naturals como la Luna.
  
  O 4 d'octubre de 1957 la Unión Sovietica lanzó lo primer satelite artificial clamau Sputnik 1. Dende alavez bells 8900 satelits de mas de 40 países han estau lanzaus a lo espacio. S'estima que en 2018 i heba bells 5000 d'ells encara en orbita con uns 1900 encara operativos mientres que la resta forman parti d'a clamada vasuera espacial.
  
  Os satelits tienen quantos usos como comunicacions, navegación, exploración, monitorización y espionache.
  
  Descripción 
  Os satelits no tienen una fabricación estandard, manimenos totz comparten una estructura semellant. Normalment se pueden distinguir dos partis:
   Plataforma (en anglés platform): que son totz os subsistemas encargaus de mantener o satelite operativo.
   Carga (en anglés payload): que son os subsistemas per os quals ixe satelite ye usau.
  
  Referencias